Publication: Magyar Közlöny
Issue: MK-1998-54 (Year: 1998, Number: 54)
Era: 1990-2004
Section: 1.1. A behozott kőolaj és kőolajtermék biztonsági készletezéséről szóló 1993. évi IL. törvény alapján létrehozott
Paragraph Index: 1371

38. §-ának (2) bekezdése szerint fizetendő tagi hozzájárulás esedékességét legalább 30 nappal meghaladja. 16.22. A bankgaranciának tartalmaznia kell a bank nyilatkozatát arról, hogy garanciavállalási kötelezettségének határidő előtti visszavonásáról hitelt érdemlő módon köteles értesíteni a Szövetséget és a garanciavállalási kötelezettség alól a bank csak a Szövetség írásbeli hozzájárulása esetén mentesül. 16.23. A vagyoni biztosíték visszajár, ha az importőr tag a törvényben meghatározott nyilatkozattételi és fizetési kötelezettségének eleget tett, a Szövetséggel elszámolt és a biztosíték nyújtásának időpontjában hiányzó feltételeket a tag teljesítette. Ha a vagyoni biztosíték indokoltsága megszűnik, akkor a visszafizetésről vagy a bankgarancia felszabadításáról a Szövetség attól a naptól számított 15 banki munkanapon belül köteles gondoskodni, amikor a tag az erre vonatkozó igazolásokat az igazgatóságnál teljeskörűen benyújtotta. A Szövetséget a részére nyújtott vagyoni biztosíték után kamatfizetési kötelezettség nem terheli. A biztosíték elfogadásáról, az igazgatótanács irányelvei szerint, az igazgatóság dönt. 16.24. A Szövetség általában negyedévenként egyezteti a tagokkal a hozzájárulási befizetések összegét. Ettől függetlenül azonban, szükség esetén, a Szövetség eseti egyeztetést is kezdeményezhet; a tag köteles ebben rendelkezésre állni és részt venni. 16.25. A belföldi forgalom számára történő vámkezeléshez szükséges igazolás nem adható ki annak a tagnak, melynek irányító, ellenőrző szervezete, illetve tulajdonosi összetétele akár részben azonos egy olyan másik tag irányító, ellenőrző szervezetével, tulajdonosi összetételével, melynek tartozása van a Szövetség felé, mindaddig amíg a tartozás megfizetésre nem kerül. 16.26. A cég adataiban történő jelentős változás esetén, az új adatok cégbírósági és egyéb hatóságoknál (VPOP, IKIM) történő átvezetésének megtörténtéig a tag új tagnak minősül, és a Szövetség igazgatóságának a 10. pontban rögzítetteket kell alkalmaznia, ha a tag nem tesz eleget a 17.1. pontban írott kötelezettségének. Jelentősnek minősülnek az alábbi adatokban bekövetkező változások:

Source: https://magyarkozlony.hu/hivatalos-lapok/e8bf0b5dd7429d7f9267da29a731493dd0447abf/dokumentumok/dca03c857c25ae9b4e1c4fe979da74fd072b6874/letoltes